ചെന്നൈയെ കീഴടക്കി ഡല്ഹി ഒന്നാമത് ദുബായി: ഐപിഎല്ലില് ചെന്നൈ സൂപ്പര് കിംഗ്സിനെ കീഴടക്കി ഡല്ഹി ക്യാപിറ്റല്സ് പോയിന്റ് പട്ടികയില് ഒന്നാമത്. മൂന്ന് വിക്കറ്റിനായിരുന്നു ഡല്ഹിയുടെ ജയം. ചെന്നൈ ഉയര്ത്തിയ 137 റണ്സ് വിജയലക്ഷ്യം രണ്ട് പന്തുകള് ശേഷിക്കെ ഡല്ഹി മറികടന്നു.അവസാന പന്തുകളില് തകര്ത്തടിച്ച ഷിംറോണ് ഹെറ്റ്മയറാണ് ഡല്ഹിയെ വിജയതീരത്തെത്തിച്ചത്. 18 പന്തില് ഒരു സിക്സും രണ്ട് ഫോറും ഉള്പ്പെടെ 28 റണ്സുമായി ഹെറ്റ്മയര് പുറത്താകാതെ നിന്നു. 35 പന്തില് 39 റണ്സെടുത്ത ശിഖര് ധവാനാണ് ഡല്ഹിയുടെ ടോപ് സ്കോറര്. പൃഥ്വി ഷോ 18, ഋഷഭ് പന്ത് 15, റിപല് പട്ടേല് 18 എന്നിവരും ഡല്ഹിക്കായി പോരാടി.43 പന്തില് 55 റണ്സുമായി പുറത്താകാതെ നിന്ന അന്പാടി റായുഡുവിന്റെ മികവിലാണ് ചെന്നൈ 20 ഓവറില് അഞ്ചു വിക്കറ്റിന് 136 റണ്സ് എടുത്തത്.അന്പാടി റായുഡുവിനു പുറമേ ഋതുരാജ് ഗെയ്ക്വാദ് 13, ഫാഫ് ഡു പ്ലസിസ് 10 റോബിന് ഉത്തപ്പ 19 ധോണി 18 എന്നിവര്ക്കു മാത്രമാണ് രണ്ടക്കം കാണാന് സാധിച്ചത്. 27 പന്ത് നേരിട്ട ധോണിയുടെ മെല്ലപ്പോക്കാണ് ചെന്നൈയ്ക്കു തിരിച്ചടിയായത്.